DA Den Europæiske Unions Tidende C 238/14

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2009/C 238/08

Denne offentliggørelse giver ret til indsigelse mod ændringsansøgningen i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9

»SPRESSA DELLE GIUDICARIE«

EF-Nr.: IT-PDO-0105-0252-23.11.2006

BGB ( ) BOB ( X )

1. Afsnit i varespecifikationen, som berøres af ændringen:

 Produktets betegnelse Varebeskrivelse  Geografisk område Bevis for oprindelse  Produktionsmetode  Tilknytning  Mærkning  Krav i de nationale bestemmelser  Andet (angives nærmere).

2. Type ændring(er):

Ændring af enhedsdokument eller resuméark  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006)  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Varebeskrivelse:

Ændringen vedrører angivelsen af fedtindholdet i ostens tørstof, som fra at variere fra »minimum 29 % til maksimum 39 %« er forhøjet til »minimum 33 % og maksimum 43 %« for at give en mere præcis beskrivelse af produktet. Det skal understreges, at de opdaterede procentvise angivelser på ingen måde ændrer produktets kvalitetsmæssige og organoleptiske egenskaber.

3.2. Bevis for oprindelse:

Artikel 4 i varespecifikationen om bevis for oprindelse er blevet ændret. Der er tilføjet detaljer om sporbarhed, da artiklen indeholdt historiske henvisninger på det tidspunkt, da den beskyttede oprindelsesbetegnelse »Spressa delle Giudicarie« blev anerkendt.

De sidste fire afsnit i artikel 6 i den gældende varespecifikation vedrørende »oplysninger, der beviser tilknytningen til området« udgår derfor, da de vedrører bevis for oprindelse, som nu er indføjet i artikel 4.

Næstsidste afsnit i artikel 6 i den gældende varespecifikation, hvori det hedder, at »navnene på udskæringsvirksomhederne opføres i et særligt register«, indføjes i sin helhed i artikel 4 i den ændrede varespecifikation. Ændringen påvirker ikke den version af varespecifikationen, som har dannet grundlaget for godkendelsen, ligesom den heller ikke binder udskæring og forpakning til det afgrænsede område.

ENHEDSDOKUMENT

RÅDETS FORORDNING (EF) Nr. 510/2006

»SPRESSA DELLE GIUDICARIE«

EF-Nr.: IT-PDO-0105-0252-23.11.2006

BGB ( ) BOB ( X )

1. Betegnelse:

»Spressa delle Giudicarie«

2. Medlemsstat eller tredjeland:

Italien

3. Beskrivelse af landbrugsproduktet eller fødevaren:

3.1. Produkttype (jf. bilag II):

Kategori 1.3 — Oste

3.2. Beskrivelse af produktet med betegnelsen »Spressa delle Giudicarie«:

På markedsføringstidspunktet er produktet med den beskyttede oprindelsesbetegnelse »Spressa delle Giudicarie« en fast cylinderformet ost af halvkogt ostemasse med plan eller let konvekse sider. Skorpen er gråbrun eller mørk okkerfarvet. Ostemassen, som er meget elastisk i den unge ost, er hvid eller lys strågul med spredte små til mellemstore huller. Smagen varierer fra sødlig til kraftig, der i takt med modningen får et svagt bittert anstrøg. Vægt mellem 7 og 10 kg, diameter mellem 30 og 35 cm og højde mellem 8 og 11 cm. Fedtindholdet i ostens tørstof varierer fra minimum 33 % til maksimum 43 %. Vandindholdet svinger også, mellem 32 % og 40 % i den unge ost og mellem 28 % og 38 % i den modne ost, og lagringstiden er derfor henholdsvis på mindst tre og seks måneder.

3.3. Råvarer (kun for forarbejdede produkter):

Den beskyttede oprindelsesbetegnelse »Spressa delle Giudicarie« bruges om en ost fremstillet af råmælk fra køer af racen Rendena (autokton), Bruna, Grigio Alpina, Frisona og Pezzata Rossa. Mælken kommer fra to eller tre på hinanden følgende malkninger, og fedtet fjernes delvis ved afskumning af fløden.

3.4. Foder (kun for produkter af animalsk oprindelse):

Køerne fodres med hø fra permanente græsningsarealer, hovedsageligt bevokset med græs. Ved fremstillingen af ost med den beskyttede oprindelsesbetegnelse »Spressa delle Giudicarie« må der desuden ikke anvendes mælk fra køer, der udelukkende fodres med græs eller ensilage.

3.5. Specifikke etaper af produktionen, som skal finde sted i det afgrænsede geografiske område:

Produktionen af mælk, dens forarbejdning såvel som fremstillingen af osten indtil afslutningen af lagringen skal foregå inden for det under punkt 4 anførte område af hensyn til sikring af kvalitet, sporbarhed og kontrol.

3.6. Særlige regler vedrørende udskæring, rivning eller emballering osv.:

—

3.7. Specifikke mærkningsregler:

Osten mærkes med betegnelsen »DOP »Spressa delle Giudicarie« «, der præges en eller flere gange på ostens sider med en skrift, der er større end alle øvrige påskrifter på produktet. På et andet mærke anføres osteriets referencenummer eller -kode og parti. Osten sælges hel eller udskåret og skal altid være påført ovennævnte oplysninger og eventuel angivelse af, om osten er »giovane« (mild) eller »stagionato« (lagret).

4. Præcis afgrænsning af det geografiske område:

Produktionsområdet for den beskyttede oprindelsesbetegnelse »Spressa delle Giudicarie« ligger i dalene Giudicarie, Chiese, Rendena og Ledro og omfatter følgende kommuner i provinsen Trento: Bersone, Bezzecca, Bleggio Inferiore, Bleggio Superiore, Bocenago, Bolbeno, Bondo, Bondone, Breguzzo, Brione, Caderzone, Carisolo, Castel Condino, Cimego, Concei, Condino, Daone, Darè, Dorsino, Fiavé, Giustino, Lardaro, Lomaso, Massimeno, Molina di Ledro, Montagne, Pelugo, Pieve di Bono, Pieve di Ledro, Pinzolo, Praso, Preore, Prezzo, Ragoli, Roncone, San Lorenzo in Banale, Spiazzo, Stenico, Storo, Strembo, Tiarno di Sopra, Tiarno di Sotto, Tione, Vigo Rendena, Villa Rendena og Zuclo.

5. Tilknytning til det geografiske område:

5.1. Det geografiske områdes egenart:

Produktionsområdet var før i tiden begrænset til små områder i Val del Chiese og Val Rendana, men har med tiden bredt sig til hele området i dalene Giudicarie og Ledro uden på noget tidspunkt at brede sig til andre dele af Trentino eller den tilstødende provins Brescia. De særlige træk, som er karakteristiske for produktionsområdet for »Spressa delle Giudicarie«, skyldes dels bjergene, floraen og klimaet, som er alpint med kolde og tørre vintre og relativt kølige og regnfulde somre, dels traditioner og skik og brug, der i vidt omfang stammer fra jordbrug og kvægavl. Plantelivet er særegent, ikke mindst på grund af de mange »endemiske« arter, der vokser på både på de stejle bjergsider og på de alpine græsgange og græsenge, som er begunstiget af det særlige klima og den rigelige nedbør undertiden i form af snefald.

5.2. Produktets egenart:

Osten med den beskyttede oprindelsesbetegnelse »Spressa delle Giudicarie« adskiller sig fra andre oste ved sin karakteristiske smag, der varierer fra sødlig til kraftig og i takt med modningen får et svagt bittert anstrøg, og ved ostemassens konsistens, som er meget elastisk i den unge ost.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

De særlige træk, som er karakteristiske for produktionsområdet for »Spressa delle Giudicarie«, skyldes dels bjergene, floraen og klimaet, som er alpint med kolde og tørre vintre og relativt kølige og regnfulde somre, dels traditioner og skik og brug, der i vidt omfang stammer fra jordbrug og kvæghold.

Området har en særlig flora, der først og fremmest skyldes de mange »endemiske« arter, der vokser på både på de stejle bjergsider og på de alpine græsgange og græsenge, som er begunstiget af det særlige klima og den rigelige nedbør undertiden i form af snefald.

Som følge heraf udviser ost, som fremstilles af mælk fra det afgrænsede geografiske område efter overleverede traditioner, særlige organoleptiske egenskaber, der kommer til udtryk i veldefineret lugt, smag og aroma. »Spressa delle Giudicarie« har historisk set været forbundet med traditionel, hjemmelavet produktion, som indtil for nylig spillede en vigtig rolle i den lokale økonomi og i befolkningens kostvaner i Giudicarie-området, som går århundreder tilbage i tiden.

Osteproduktionen har med sin vigtige ernæringsmæssige rolle og sit bidrag til den lokale økonomi været en afgørende faktor for, at store dele af befolkningen er blevet boende i området, og har således forhindret den affolkning, der beklageligvis ofte finder sted i bjergområder.

Ifølge de seneste oplysninger om osten »Spressa delle Giudicarie« ligger produktionen på lidt over 24 000 oste, fremstillet af ca. 2,7 millioner liter mælk fra 150 kvægbedrifter.

De første henvisninger til denne ost optræder allerede i »Regola di Spinale e Manez« fra 1249. I nyere tid omtales osten Spressa i Marini's matrikel (»Urbario«), hvor der i 1915 og 1916 henvises til »Spressa da polenta« som en egnstypisk ost.

Andre henvisninger kan findes i produktions- og prislisterne for Spressa for årene 1926-1934 fra osteriet »Caseificio di Coltura« i kommunen Ragoli, der ligger i det i punkt 4 nævnte område.

Henvisning til offentliggørelsen af varespecifikationen:

Denne forvaltning har indledt den nationale indsigelsesprocedure ved at offentliggøre forslaget om anerkendelse af beskyttelsen af oprindelsesbetegnelsen »Spressa delle Giudicarie« i Den Italienske Republiks officielle tidende nr. 221 af 22. september 2006.

Den konsoliderede udgave af produktionsspecifikationen kan findes under følgende link:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg eller